જ્ઞાન યોગ એ માહિતી મેળવવાનો માર્ગ છે. તેમાં આધ્યાત્મિક અભ્યાસ તેમજ વાસ્તવિક અને કાલ્પનિક ના તફાવતની સમજણ નો સમાવેશ થાય છે. જો કે જ્ઞાન શબ્દનું મૂળ જ્ઞ, જેનો અર્થ જાણવું થાય, તેમાં એક ઉચ્ચ આધ્યાત્મિક સૂચન છે. તે માત્ર બૌધિક જ્ઞાન નથી પણ આંતરજ્ઞાનનો અનુભવ છે. શરુવાત એક માંથી થઈ બીજા પર આવે છે. જ્ઞાન યોગમાં ત્રણ પ્રગતિશીલ અવસ્થાઓ છે. શ્રવણ (શાસ્ત્રોનું શ્રાવણ), મનન (વિચાર અને ચિંતન) અને નીધીધ્યાસન (અવિચલ અને ઉંડુ ધ્યાન). ઉપનિષદના ચાર મહાવાક્યો ઘણીવાર ચિંતનનો વિષય બને છે: "બ્રહ્મન અને જીવ એક જ છે.", "ચિત્ત એ બ્રહ્મન છે.", "આ આત્મા એ બ્રહ્મન છે." અને "હું બ્રહ્મન છું." સ્વામી ચિન્મયાનંદા, ચિન્મયા મિશનના સ્થાપક કહેતા : "જ્ઞાન યોગનો ઉદ્દેશ્ય એ વાસ્તવિક અને કાલ્પનિક નો ભેદ સમજીને છેવટે પોતાના અસ્તિત્વનું ઈશ્વર સાથે સાક્ષાત્કાર કરવાનો છે."